6. 7. 93 De Europæiske Fællesskabers Tidende Nr. L 163/19 KOMMISSIONENS FORORDNING (EØF) Nr. 1790/93 af 30. juni 1993 om de sanktioner, de skal anvendes for producenter af hård hvede, som er blevet udelukket fra produktionsstøtten i 1992/93 KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 1765/92 af 30. juni 1992 om indførelse af en støtteordning for producenter af visse markafgrøder ('), ændret ved forord- ning (EØF) nr. 364/93 (?), særlig artikel 16, og ud fra følgende betragtninger : I Kommissionens forordning (EØF) nr. 1738/89 af 19. juni 1989 om gennemførelsesbestemmelser for produktionsstøtteordningen for hård hvede(?), senest ændret ved forordning (EØF) nr. 1244/91 (?), er det fastsat, at der anvendes sanktioner, hvis de arealer, der er søgt om støtte for, afviger fra dem der konstateres ved myndighe- dernes kontrol, i visse tilfælde indebærer sanktionerne, at ansøgeren udelukkes fra støtten for det høstår, for hvilket forskellen er konstateret, og fra støtten for det følgende høstår ; fra høståret 1993/94 erstattes produktionsstøtteordningen for hård hvede med den ordning med supplement til godtgørelsen, der er fastsat i artikel 4 i forordning (EØF) nr. 1765/92, og hvor beløbet er baseret på den tidligere produktionsstøtte forhøjet med et beløb, der skal udligne forskellen som følge af, at interventionsprisen for hård hvede bringes på linie med interventionsprisen for blød hvede ; for ikke at skærpe sanktionerne i forhold til den situation, der gjorde sig gældende, da de blev fastlagt, bør der fastsættes, at den sanktion, der følger af forordning (EØF) nr. 1738/89, for høståret 1993/94 får form af en nedsættelse af supplementet til godtgørelsen svarende til et beløb, der er lig med den produktionsstøtte, der var blevet ydet i 1993/94, hvis ordningen ikke var blevet ændret ; de i denne forordning fastsatte foranstaltninger er i over- ensstemmelse med udtalelse fra Forvaltningskomitéen for Korm — UDSTEDT FØLGENDE FORORDNING : Artikel 1 Udelukkelsen fra produktionsstøtten for hård hvede for høståret 1993/94 i henhold til artikel 8, stk. 2, sidste afsnit, i forordning (EØF) nr. 1738/89 sker ved, at det supplement til godtgørelsen, der er nævnt i artikel 4, stk. 3, i forordning (EØF) nr. 1765/92, nedsættes med 181,88 ECU/ha. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 30. juni 1993. () EFT nr. L 181 af 1. 7. 1992, s. 12. (?) EFT nr. L 42 af 19, 2. 1993, s. 3. () EFT nr. L 171 af 20. 6. 1989, s. 31. () EFT nr. L 119 af 14. 5. 1991, s. 24. På Kommissionens vegne René STEICHEN Medlem af Kommissionen